**Molėtų rajono savivaldybės taryba**

**SPRENDIMAS**

**Dėl savivaldybės ilgalaikio turto perdavimo MOLĖTŲ „SAULUTĖS“ VAIKŲ LOPŠELIUI – DARŽELIUI**

2018 m. spalio 25 d. Nr.B1- 259

Molėtai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalimis, 28 straipsnio 2 dalimi, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunkčiu, 10 punktu, atsižvelgdama į Molėtų pradinės mokyklos direktoriaus 2018 m. rugsėjo 5 d. įsakymą Nr. V-105 „Dėl ilgalaikio turto pripažinimo nereikalingu mokyklos funkcijoms vykdyti“,

Molėtų rajono savivaldybės taryba n u s p r e n d ž i a:

1. Perduoti patikėjimo teise valdyti, naudoti ir disponuoti biudžetinei įstaigai Molėtų „Saulutės“ vaikų lopšeliui – darželiui, kodas 191231861, naudoti Savivaldybei nuosavybės teise priklausantį ir šiuo metu Molėtų pradinės mokyklos patikėjimo teise valdomą ilgalaikį materialųjį turtą – šaldytuvą „Gorenje“, inventorinis Nr. 01621009. Turto įsigijimo vertė – 494,97 Eur, likutinė vertė 2018 m. spalio 1 d. – 0,00 Eur.
2. Įgalioti Molėtų pradinės mokyklos direktorę Reginą Pumputienę pasirašyti 1 punkte nurodyto turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Stasys Žvinys